หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
14 ก.ค. 2558

SPALI แนวรับ 18.00 บาท แนวต้าน 19.20 บาท
ประเด็นวิเคราะห์:
– SPALI หลังจากฟื้นตัวจากลงไปทดสอบแนวรับที่บริเวณ 17.80 บาท มาหลายวัน ล่าสุดได้ทำจังหวะ Technical Rebound แรงถึง 2.78% เตรียมขึ้นทดสอบแนวต้านสำคัญ 18.50 บาท (แนวต้านเกิดจากระดับเส้นค่าเฉลี่ย 25 วัน และเส้น Downtrend Line R1 ตามรูป)
– การที่ราคาปรับเพิ่มขึ้นแรงวานนี้ ทำให้เกิดสัญญาณบวกยืนยันจาก MACD ที่ตัดเส้น Signal Line ขึ้นมาแบบพอดิบพอดีซึ่งจากความสัมพันธ์อดีตของการเกิดสัญญาณนี้เกิดขึ้นกับ SPALI จะพบว่า ราคาจะสามารถปรับเพิ่มขึ้นได้โดยตลอด (ตามแนว a-b-c-d-e) ซึ่งครั้งนี้หากราคาผ่านแนวต้าน 18.50 บาทได้ จะมีเป้าหมายแนวต้านถัดไปที่บริเวณแนว Downtrend Line R2 ที่ระดับ 19.20 บาท
– ซื้อ เมื่อผ่านแนวต้าน 18.50 บาท โดยมีเป้าหมายทำกำไรระยะสั้นที่ 19.20 บาท และตั้งจุดตัดขาดทุนที่ 18.00 บาท